Minder skermtyd, meer sukses | Netwerk24
17°C / 27°C
Moord, transitorooftogte neem toe in Oos-Kaap
Moord en seksuele aanranding is twee van die kontakmisdade wat binne 'n tydperk van drie maande in die Oos-Kaap toegeneem het.
Kilometer se koperkabels byna in Kimberley gesteel
Die DA in die Noord-Kaap doen 'n beroep op die polisie in Kimberley om patrollies by misdaadbrandpunte op te skerp.
2 ontsnap vir 'n rukkie uit Malmesbury-tronk
Twee gevangenes het Donderdag uit 'n tronk in Malmesbury ontsnap en is weer dieselfde middag gevang.
Tiaan en Morné sink die Pumas
Daar gaan 'n dag kom wanneer die Pumas nie meer die knie buig voor swak besluitneming en bottervingers nie. En daardie dag gaan die sogenaamde groter spanne lang trane huil.
Affies se Nicci in uitgelese geselskap
Wanneer Nicci Oosthuizen (17) haarself voorstel, sal jy nie sommer dink dat sy met 'n besonderse stukkie geskiedenis agter haar naam pronk nie.
Dolphins wys hy's span om te klop
Die Dolphins het Vrydag op Kingsmead sy reputasie as die beste span in die KSA T20-uitdaagtoernooi gestand gedoen.
SA skepties oor 5G - maar die Yanks is veel erger!
Suid-Afrika is van die mees skeptiese lande ter wêreld as dit by 5G-tegnologie kom.
Rekord-graanoeste word verwag
Die nasionale oesskattingskomitee het bekend gemaak dat hy vanjaar 'n rekordoes vir die meeste somergraangewasse verwag en dat 'n groter mielie-, peulgewas- en sorghum-oes as verlede jaar te wagte kan wees.
Jooste se eie firma eis R4,1 mjd. van Steinhoff
'n Eis van R4,1 miljard is teen Steinhoff ingestel deur Markus Jooste se eie beleggingsmaatskappy - maar ook teen Jooste self.
Tradisie agter dié titels
Jannie van der Westhuizen het vroeër vanjaar verduidelik hoekom 'n skoolhoof 'n rektor kan wees. Maar, skryf Andreas van Wyk, talle tradisies skuil ook agter titels wat by universiteite gebruik word.
Alkoholisme bekruip jou ongesiens
Donderdae word die boodskap klokslag op sosiale media rondgestuur: Onthou om jou drank vir die naweek te koop. Want as Covid-19 iéts aan ons gewys het, is dit dat Suid-Afrikaners 'n ongesonde verhouding met alkohol het, berig Raymond Willemse.
Literêre vonds oor Visrivier
Terwyl Heinrich Matthee deur sy oorlede pa se dokumente gegaan het, het hy 'n besonderse stuk skryfwerk van wyle Hennie Aucamp ontdek.
KYK: Harry sê toksiese media het hom uit Brittanje gedryf
"Ek het nooit weggestap nie, dit was eerder 'n besluit om terug te staan en nie weg te stap nie." Só sê prins Harry oor sy besluit om as senior koninklike terug te staan en 'n nuwe lewe vir hom en sy gesin in Amerika te bou.
Dean John Smith voel soos superheld in 'Sousie'
Die akteur Dean John Smith vertolk nié die rol van tamatiesous in die kykNET-speelfilm Sousie nie, maar dit keer hom beslis nie om met 'n skaterlag daaroor te grap nie.
Luister: So sing Afrika Mamas 'Imagine'
Die Afrika Mamas, 'n Zoeloe a cappella-ensemble, word in die buiteland lof toegeswaai vir hul nuwe album, Ilanga, wat "die son" in Afrikaans beteken.
Maggies, magiese Magoebaskloof
Magoebaskloof. Maggies, man, dis nou een van daai plekke wat jou laat voel asof jy pens en pootjies binne-in 'n Ben Venter-boek beland het, met Waterbobbejaan wat straks besig is om jou deur die boomvarings te bekruip.
Steyn City nooi gesinne na buite
'n Jaar gelede het die wêreld veilig gevoel en het ons die buitelug aangedurf sonder om twee keer te dink.
Prostetiese been hou hom nie van sportveld nie
Wanneer hy op die sportveld uitdraf, kyk mense twee keer om seker te maak dat dié kranige rugby-, krieket- én hokkiespeler dit werklik met 'n prostese regkry.
Minder skermtyd, meer sukses
11 Februarie 2020 14:06
'n Studie wat by die Universiteit Stellenbosch (US) gedoen is, toon dat mense suksesvoller in hul werk en studie sal wees as hulle meer aandag gee aan hoe hulle hul selfone gebruik.
Studente is as navorsingsgroep gebruik omdat hulle geïdentifiseer is as 'n groep wat gereeld hul selfone gebruik terwyl hulle verskillende apps oop het én televisie kyk. Die studente se gebruik van media om verskillende take gelyktydig te verrig is met 'n program, wat op hul toestelle gelaai is, gemonitor.
Foto ter illustrasie.
Die program het die studente gehelp en aangemoedig om hul toestelle soos selfone en skootrekenaars hoogstens 90 minute per dag te gebruik.
"Die intervensie het 'n gedragsverandering tot gevolg gehad," lui 'n verklaring van die US.
"Die studente het hulself geleer om net aan een ding op 'n slag aandag te gee en hulle het geoefen om spesifieke tye opsy te sit vir die gebruik van 'n selfoon. Hulle het ook 'n tydperk opsygesit om boodskappe te beantwoord, in plaas daarvan om elkeen individueel te beantwoord. Die studente het hul selfone buite hul sigveld en bereik gebêre tydens lesings of wanneer hulle werk."
Die studie is deur dr. Douglas Parry, 'n dosent verbonde aan die departement van inligtingswetenskap en lid van die US se groep vir kognisie- en tegnologienavorsing, gedoen.
Dit was deel van sy onlangse doktorsgraad in sosio-informatika aan die US.
"Sukses in die werkplek, op universiteit en in verskillende kringe berus op ons vermoë om irrelevante afleidings te ignoreer en om sosiale media te weerstaan," sê Parry.
"Omdat mediamultitaakverrigting ons vermoë om te konsentreer en take af te handel kan belemmer, moet ons maniere kry om ons gebruik van die verskillende digitale tegnologieë self te reguleer."
Parry sê die studente was positief oor die veranderinge wat die studie teweeg gebring het en was baie verras en geskok oor hoe dikwels hulle hul toestelle gebruik en hulself onderbreek.